CELEX: 62021TN0790
Language: mt
Date: 2021-12-22 00:00:00
Title: Kawża T-790/21: Rikors ippreżentat fit-22 ta’ Diċembru 2021 – PL vs Il-Kummissjoni

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/58
            
         
      Rikors ippreżentat fit-22 ta’ Diċembru 2021 – PL vs Il-Kummissjoni
      (Kawża T-790/21)
      (2022/C 73/73)
      Lingwa tal-kawża: il-Franċiż
      
         Partijiet
      
      
         Rikorrent: PL (rappreżentant: N. de Montigny, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  annullament ta’ deċiżjoni ta’ assenjazzjoni mill-ġdid tas-16 ta’ Frar 2021 tad-Direttorat Ġenerali Riżorsi Umani u Sigurtà;
               
            
                  —
               
               
                  tannulla, sa fejn dan ikun neċessarju, id-deċiżjoni li tiċħad l-ilment tiegħu mressaq skont l-Artikolu 22c bid-data tas-16 ta’ Settembru 2021;
               
            
                  —
               
               
                  tiddikjara u tinnota n-nuqqas tal-Kummissjoni li tieħu miżuri għall-implimentazzjoni tas-sentenzi tal-Qorti Ġenerali tal-15 ta’ April 2015 u tat-13 ta’ Diċembru 2018 b’konformità mar-raġunijiet tagħhom u l-ksur mill-Kummissjoni tal-awtorità ta’ res judicata;
               
            
                  —
               
               
                  tikkundanna lill-Kummissjoni tħallas kumpens għad-dannu ta’ EUR 250 000 bħala kumpens għad-dannu materjali mġarrab kif ukoll EUR 100 000 bħala kumpens għad-dannu morali mġarrab;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq in-nuqqas ta’ kompetenza tal-awtorità amministrattiva li ċaħdet l-ilment tar-rikorrent.
               
            
                  2.
               
               
                  It-tieni motiv ibbażat fuq ksur tal-Artikolu 266 TFUE, tal-awtorità ta’ res judicata, tal- prinċipju ta’ nuqqas ta’ retroattività u ta’ użu ħażin ta’ proċedura, tal-ksur tal-garanziji proċedurali, tal-ksur tad-dritt għal smigħ b’mod effettiv u konformement mal-għan segwit minn dan id-dritt. Dan il-motiv huwa maqsum fi tliet partijiet:
                  
                              —
                           
                           
                              l-ewwel parti, ibbażata fuq ksur tad-drittijiet tad-difiża tar-rikorrent, dritt għal smigħ xieraq, tal-assenza ta’ investigazzjoni amministrattiva, tal-ksur tal-prinċipju ta’ kontradittorju, prinċipju ta’ opportunitajiet ugwali għall-partijiet, ksur tal-Artikolu 41 tal-Karta tad-Drittijiet Fundamentali tal-Unjoni Ewropea, u d-dritt għal amministrazzjoni tajba kif ukoll fuq in-nuqqas ta’ osservanza ta’ terminu raġonevoli;
                           
                        
                              —
                           
                           
                              it-tieni parti, ibbażata fuq l-ammissjoni tan-nuqqas ta’ rispett għall-iskop proċedurali u tal-użu ħażin ta’ proċedura, u tan-nuqqas ta’ osservanza tad-dmir ta’ premura u tal-protezzjoni marbuta mal-informatur;
                           
                        
                              —
                           
                           
                              it-tielet parti, ibbażata fuq il-ksur tal-prinċipji u r-regoli li jirrigwardaw ir-retroattività u ċ-ċertezza legali li tirrigwardaha, il-ksur tal-prinċipji ta’ imparzjalità (oġġettiv u suġġettiv), il-volontà li tiġi adottata l-istess deċiżjoni li jkollha l-istess portata u bbażata fuq l-istess raġunijiet minflok ma jikkumpensa għat-telf ta’ ċans li d-drittijiet proċedurali tar-rikorrent jiġu rispettati fil-ħin u b’mod effettiv.
                           
                        
            
                  3.
               
               
                  It-tielet motiv ibbażat fuq ksur tal-Artikolu 22a tar-Regolamenti tal-Persunal tal-Unjoni Ewropea, (iktar ’il quddiem ir-“Regolamenti”), tad-dmir ta’ assistenza u ta’ premura fil-kuntest tal-proċedura ta’ assenjazzjoni mill-ġdid, tal-Artikolu 22c tar-Regolamenti tal-Persunal u l-protezzjoni marbuta mal-whistleblowers, tad-dmirijiet ta’ diliġenza, newtralità, imparzjalità, oġġettività, id-dritt tar-rikorrent għat-trattament ġust tal-fajl tiegħu mill-amministrazzjoni u tal-ksur tal-aspettattivi leġittimi tiegħu u tal-użu ħażin tal-proċedura. Dan il-motiv huwa maqsum f’erba’ partijiet:
                  
                              —
                           
                           
                              l-ewwel parti, ibbażata fuq il-ksur tal-Artikolu 22c tar-Regolamenti tal-Persunal peress li l-Awtorità tal-Ħatra ma adottatx il-proċedura prevista f’din id-dispożizzjoni;
                           
                        
                              —
                           
                           
                              it-tieni parti, ibbażata fuq il-ksur tad-dmir ta’ premura;
                           
                        
                              —
                           
                           
                              it-tielet parti, ibbażata fuq ksur tal-prinċipji ta’ oġġettività, imparzjalità u newtralità tal-awtorità tal-ħatra kompetenti, ksur tal-prinċipju ta’ trattament ugwali u ta’ nondiskriminazzjoni;
                           
                        
                              —
                           
                           
                              ir-raba’ parti, ibbażata fuq il-ksur tar-regoli applikabbli dwar l-oneru tal-prova.